‘રામ’ એ ‘એક’ છે, જ્યારે બાકીનાં બધાં સાધનો ‘શૂન્ય’ એટલે કે ‘મીડાં’ છે. એકડો ન હોય તો બાકીનાં સાધનોની કશી કિંમત નથી, પણ ‘એક’ હોય તો તેના સહવાસથી ‘શૂન્યરૂપી’ બધાં જ સાધનોની દસગણી કિંમત છે. ‘રામ’ને છોડી સુખ સાધનો પાછળ દોડનારાએ સમજવા જેવું છે કે તેમની દોટ એ ‘મીડાં’ પાછળની દોટ છે. પ્રથમ ‘એક’ને પકડવાની જરૂર છે. ‘એક’ રામની પ્રાપ્તિ પછી તેની પાછળનું પ્રત્યેક સાધન મીડું દસગણી કિંમતનું થતું જાય છે. ‘રામ’નું નામ તો સૌ કોઇ જપે છે, પણ તે જપની સાથે ‘રામ’નું જીવન જેમના ધ્યાનમાં આવતું